S-ro Johano Nagy la vicprezidanto kaj afergvidanto de Hungaria Esperanto-Asocio (HEA) sonĝis grandan aferon. Lia celo estis, ke Esperanto malfermu vojon al la ĉirkaŭa mondo en la formo de ekspozicio, kaj informu la civilulojn pri nia Esperanto-vivo.
#000002
La Civila Domo en la kvartalo Zugló de Budapeŝto certigis la lokon por la realigo de lia revo. La direktoro de la Domo D-ro Péter Dömény salutis la partoprenantojn, kaj poste Profesoro D-ro György Nanovfszky, emerita ambasadoro, honora prezidanto de HEA , la ĉefpatrono de la aranĝaĵo klarigis la titolon de la ekspozicio „La kontakto de Esperanto kaj la Arto”. Laŭ lia opinio , pluraj partoj de la arto ĉeestas en la ekspozicio kune kun Esperanto: la literaturo, belarto kaj la muziko.
#000003
La artistoj kune diskutas iliajn spertojn esperantlingve, kaj ili interŝanĝas la pensojn.
#000005
La organizanto, kunordiganto de la aranĝaĵo estis S-ro Johano Nagy, kiu prezentis la partoprenantojn de la grupa ekspozicio, kaj donacis al ili Esperantajn memoraĵojn.
#000007
La 50 jarojn de Esperanto-vivo, literaturajn verkojn kaj pentrarton de Maria Eszes vidigis sia ekspozicio, kies titolo estis: „Kun plumo, melodio kaj peniko”. La ekspoziciantinon, ankaŭ kiel la prezidanton de Hungaria Esperanto-Asocio kaj prezidanton de la Arta Rondo en urbo Pécs salutis kaj prezentis S-ro Zoltán Jégl, prezidanto de la Societo Respekto al urbo Komló, kun pensoj de S-ino Erika Suzana Keszi, emerita ĉefkonsilantino de la Biblioteko Csorba Győző de urbo Pécs, kultura manaĝerino, organizantino de aranĝaĵoj, fakulo de etiketo; kaj fine li en sia parolado kore salutis la partoprenantojn en la nomo de lia societo.
#000010
Dum la vespera programo oni povis aŭskulti la valoran prelegon de Profesoro D-ro Gábor Márkus. La akustika programo de aktoraro EMI el urbo Komló prezentis en formo de kanto la poemon de Maria Eszes „La flamo de amo”. Oni ĝoje aŭskultis ankaŭ la kantartiston S-ron Attila Papp.
#000014
Dum la programo la plurlingve kantanta koruso kantis japanlingve pri „Jacugatake-Esperanto-domo”. La kanton verkis S-ro Hori Jasuo el Tokio, honora membro de UEA. Ĉi tiu kanto sonis je la estimo de Profesoro D-ro Gábor Márkus, kiu estas la amiko de la aŭtoro.
#000015
La surprizo-gasto de la ekspozicio estis kantistino Anjo Amika, kiu ĝojigis nin kun bela, esperantlingva kanto „Pacon, esperon”.
#000016
La programon fermis la lotumado de la donacoj ofertitaj fare de la ekspoziciantoj. Por ni estis surprizo, ĉar nin helpis Dávid Borsányi, kiu havas nur 4 jarojn, kaj fine li diris recitaĵon esperantlingve. Poste la partoprenantoj kune kun la koruso kantis la konatan kanton „Vent’ printempa kirlas akvon”, kiun kantis ankaŭ 50 membroj de la Societo Respekto al urbo Komló, kiuj alvenis al la ekspozicio.
#000017
En la nomo de la estraro, de la ekspoziciantoj mi dankas S-ron Johanon Nagy pro lia organizado de la reprezentiva ekspozicio, pro la prezentado de pli ol 100-jara movada vivo de HEA. Li nelacigeble laboris, faris eminentan organizadon kun granda entuziasmo, pretigis la arkivan materialon de la ekspozicio.
#000018
Ni tre dankas la voĉteknikiston de la Civila Domo, la fotoartiston S-ron Dániel Opolczer kaj ĉiujn helpantojn pro ilia kontribuo al sukceso de nia aranĝaĵo.
#000020
Dankon al la aktoroj, kiuj plialtigis la nivelon de nia programo.
#000021
Dankon al S-ro István Gulyás, prezidanto de la Hungara Fervojista Esperanto-Asocio, ke li estis je nia dispono, kaj transdonis por la ekspozicio la pentraĵportreton de Ludoviko Lazaro Zamenhof, kiun pentris S–ro Miklós Simonyi.Ni esperas, ke la enrigardo en nian Esperantan vivon estis utila kaj agrabla. Espereble tra la ekspozicio Esperanto pliproksimiĝis al la civiluloj .
#000022
La loko de la ekspozicio estis: kvartalo Zugló de Budapeŝto, Parko Csertő N-ro 12., en la Civila Domo. Ĝi estis videbla dum tri semajnoj, ĝis la 27-a de majo 2019.
#000023
Fotoj estas pri la ekspozicio tra kvin paĝoj (ne forgesu foliumi) ĉi tie.
#000025
Festo de Virina Tago 2023
#000027